ການລະບາດ ຂອງໂຄວິດ19 ເຖິງຂີດແດງແລ້ວ ໃນນະຄອນເກເບັກ ແລະມົງເຣອານ
ືນະຄອນເກເບັກ ແລະມົງເຣອານ ໃນປະເທດການາດາ ປະກາດພາວະສຸກເສີນ ເນື່ອງຈາກການແຜ່ລະບາດຂອງໂຄວິດ-19 ໄດ້ເພີ້ມຂຶ້ນເຖິງຂີດແດງ ຊຶ່ງເປັນລະດັບທີ່ຮ້າຍແຮງ.
ນະຄອນມົງເຣອານ ຕັ້ງຫ່າງຈາກ ນະຄອນຫຼວງເກເບັກ ເມືອງເອກຂອງແຂວງ ເກເບັກ ປະມານສາມຊົ່ວໂມງດ້ວຍການຂັບລົດແລະທັງສອງໂຕເມືອງດັ່ງກ່າວນີ້ ຕັ້ງຢູ່ທາງພາກ ຕາເວັນອອກຂອງປະເທດການາດາ ທີ່ມີຊາຍແດນຕິດກັບສະຫະ ລັດ ເມື່ອໄວໆມານີ້ ທາງການໄດ້ປະກາດພາວະສຸກເສີນເນື່ອງຈາກການແຜ່ລະ ບາດຂອງໂຄວິດ-19 ໄດ້ ເພີ້ມຂຶ້ນເຖິງຂີດແດງ ຊຶ່ງເປັນລະດັບທີ່ຮ້າຍແຮງເພາະ ສະນັ້ນ ປະຊາຊົນຢູ່ໃນເຂດທັງ ສອງນີ້ ຕ້ອງໄດ້ປະຕິບັດຕາມມາດຕະການຢ່າງ ເຄັ່ງຄັດ ທ່ານສຸກຂີງຄຳ ປາກດີມຸນີວົງ ສະມາຊິກ ສັງຄົມລາວຄົນນຶ່ງ ໃນນະ ຄອນມົງເຣອານ ໄດ້ກ່າວສູ່ ວີໂອເອ ຟັງວ່າ: ມົງເຣອານ ເປັນນະຄອນທີ່ເກົ່າແກ່ ນິຍົມແນວທາງເດີມ ແລະໃຊ້ສອງພາສາໃນການ ເຮັດທຸລະກິດປະຈຳວັນ ຄືໃຊ້ພາສາງຝຣັ່ງເປັນສ່ວນໃຫຍ່ ຕິດຕາມມາດ້ວຍ ພາສາອັງ ກິດ ນະຄອນມົງເຣອານ ເປັນເມືອງທ່າແລະສູນການຄ້າຂອງປະເທດ ການາດາ ສິ່ ງສຳຄັນອີກຢ່າງນຶ່ງນັ້ນກໍຄືມົງເຣອານເປັນບ່ອນກຳເນີດຂອງສັງຄົມ ລາວ ຊຶ່ງຢູ່ໃນສະ ໄໝການປົກຄອງຂອງອະດີດພະລາຊະອານາຈັກລາວນັ້ນ ນະ ຄອນດັ່ງກ່າວ ມີບັນດາ ນັກສຶກສາລາວພາກັນມາຮໍ່າຮຽນ ແລະຮັບການຮົມຢູ່ເປັນ ປະຈຳ ປັດຈຸບັນ ຢູ່ໃນນະ ຄອນມົງເຣອານແລະເຂດອ້ອມແອ້ມມີຊາວການາດາ ເຊື້ອສາຍລາວ ຕັ້ງຖິ່ນຖານຢູ່ ຫຼາຍພັນຄົນ